L’art urbà arriba a l’oci alternatiu del Casal Jove
13 de desembre 2018

![](/media/ocdnquwp/58_c_arturbano.jpg)  
  

La regidoria de Joventut continua amb el seu programa d’oci alternatiu ‘Lluna Plena’ per a joves de 14 a 18 anys. Este divendres la temàtica escollida pel grup de corresponsals ha sigut d’art urbà. Calistenia, graffiti, hip-hop, rap battle, videojocs, xapes i moltes coses més.

  

L’esdeveniment començarà a les 17 hores de la vesprada fins a les 21 hores. Durant tota la jornada els joves podran gaudir dels videojocs, els jocs de taula, futbolí, tenis de taula, bàdminton i roses. A més a més, els adolescents podran apuntar-se i gaudir d’activitats especials com el taller d’iniciació al graffiti a les 18 hores. Al mateix temps, l’associació Aesthetics Gladiators durà a terme una exhibició i un taller d’iniciació a la calistenia, una disciplina esportiva que consistix a fer exercicis amb el teu propi cos i que té molt bona acollida entre els més joves.

  

Per altra banda, a les 19 hores començarà la masterclass de hip-hop i la rap battle, una batalla rapejant on hauran de ficar a prova la seua capacitat d’improvisació davant d’un jurat. Des de l’organització es promou la utilització d’un llenguatge no-sexista ni xenòfob on la creativitat, la rima i el flow seran els aspectes més valorats. A més a més, el guanyador o guanyadora formarà part del jurat de la següent batalla de galls que tindrà lloc el dia 28 de desembre durant una jornada molt especial que es prepara per a les festes nadalenques. Cap destacar, la bona acollida que ha tingut esta iniciativa que naix dels interessos dels joves i les joves del municipi.

​

*   [](http://www.facebook.com/sharer.php?u=https://aytosagunto.es/va/actualitat/l-art-urba-arriba-a-l-oci-alternatiu-del-casal-jove/ "Facebook")
*   [](http://twitter.com/share?url=https://aytosagunto.es/va/actualitat/l-art-urba-arriba-a-l-oci-alternatiu-del-casal-jove/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-art-urba-arriba-a-l-oci-alternatiu-del-casal-jove/ "Linked In")
*   [](mailto:?body=https://aytosagunto.es/va/actualitat/l-art-urba-arriba-a-l-oci-alternatiu-del-casal-jove/)